

PROJEKTS uz 11.11.2024.

vēlamais datums izskatīšanai Finanšu komitejā:20.11.2024.

domē: 28.11.2024.

sagatavotājs: Laila Raiskuma

ziņotājs: Laila Raiskuma

LĒMUMS

Ādažos, Ādažu novadā

2024. gada 28. novembrī **Nr.**«DOKREGNUMURS»

**Par** **izmaiņām pašvaldības iestāžu struktūrā**

Izvērtējot Ādažu novada pašvaldības iestāžu resursus funkciju izpildei, un, lai nodrošinātu finanšu līdzekļu efektīvu izmantošanu un optimizētu iestāžu darbu, pašvaldības ieskatā ir lietderīgi veikt vairākas darbības pašvaldības iestāžu organizatoriskajā struktūrā.

**Carnikavas vidusskolā** nepieciešams izveidot jaunu amatu “Lietvedības vadītājs”, lai nodrošinātu dokumentu un arhīva kvalitatīvu pārvaldību, kā arī personāla lietvedību, jo iestādē ir palielinājies darbinieku un skolēnu skaits (attiecīgi 74 un 700). Pašlaik minēto funkciju veic 1 darbinieks un daudzos gadījumos – arī vidusskolas direktors.

**Ādažu novada Mākslu skolā** var likvidēt amatu “Izglītības metodiķis”, jo amata funkcijas iespējams pārdalīt starp metodisko komisiju vadītājiem.

**Carnikavas Novadpētniecības centrā**:

1. var likvidēt amatu “Vadītāja vietnieks”, jo amata pienākumi atbilst vecākā projektu vadītāja amatam un izveidot jaunu amatu “Vecākais projektu vadītājs”;
2. amatu “muzeja projekta vadītājs” var aizvietot ar amatu “vecākais projektu vadītājs novadpētniecības jomā”;
3. amatu “vecākais speciālists tūrisma jautājumos” var aizvietot ar amatu “vecākais projektu vadītājs tūrismā jomā”.

**Ādažu novada pašvaldības policijā** 5 amatiem “vecākais inspektors” var paplašināt amata atbildības jomas un darba apjomu.

**Ādažu bibliotēkā** un **Carnikavas bibliotēkā** 4 amatiem “bibliotēku informācijas speciālists” var paplašināt amata atbildības jomas, veicot izlīdzināšanu ar līdzīgiem amatiem.

**PA “Carnikavas komunālserviss”** amatu “personāla speciālists” var aizvietot ar amatu “vecākais personāla speciālists”.

**Ādažu novada sociālajā dienestā** amatiem “vecākais sociālais darbinieks”, “vecākais sociālais darbinieks ar ģimenēm un bērniem” un 4 amatiem “sociālais darbinieks ar ģimenēm un bērniem” var paplašināt amata atbildības jomas, veicot izlīdzināšanu ar līdzīgiem amatiem darba tirgū.

**Centrālās pārvaldes** struktūrvienībās var veikt izmaiņas amatu nosaukumos, paplašinot atbildības jomas un darba apjomu:

1. Administratīvajā nodaļā amatam “vecākais referents (VPVKAC)”;
2. Personāla nodaļā amatam “personāla speciālists”;
3. Sporta nodaļā amatam “peldēšanas instruktors”;
4. Nekustamā īpašuma nodaļā amatam “nodaļas vadītājs”, t.sk. izlīdzinot amata vērtību ar citu līdzīgu nodaļu vadītāju amatiem;
5. Izglītības un jaunatnes nodaļā amatu “bērnu brīvā laika organizators” aizvietot ar amatu “jaunatnes darbinieks”;
6. Teritorijas plānošanas nodaļā amatu “teritorijas plānotājs” var izvietot ar amatu “vecākais teritorijas plānotājs”;

Minēto izmaiņu rezultātā paredzama pašvaldības budžeta izdevumu palielinājums 2025. gadā (t.sk. sociālās garantijas un darba devēja nodoklis):

1. 25678 *euro* – jaunu amatu uzturēšanai;
2. 39447 *euro* – reorganizēto amatu izmaiņu uzturēšanai;
3. 24326 *euro* – algu grupu līmeņa izmaiņu uzturēšanai.

Pamatojotiesuz Pašvaldību likuma 10. panta pirmās daļas 14. punktu, Ministru kabineta 2022. gada 26. aprīļa noteikumiem Nr. 262 "Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība", pašvaldības Amatu klasificēšanas darba grupas 14.11.2024. atzinumu, kā arī Finanšu komitejas 20.11.2024. atzinumu, Ādažu novada pašvaldības dome

**NOLEMJ:**

1. Ar 2025. gada 1. janvāri likvidēt:
   1. Ādažu novada Mākslu skolā amatu “Izglītības metodiķis”;
   2. Ādažu kultūras centra struktūrvienībā “Carnikavas Novadpētniecības centrs” amatu “Nodaļas vadītāja vietnieks”.
2. Ar 2025. gada 1. janvāri izveidot:
   1. Ādažu kultūras centra struktūrvienībā “Carnikavas Novadpētniecības centrs” amata vietu “Vecākais projektu vadītājs”, profesijas kods 2422 01, amata grupa 39.1. “Projektu vadība, īstenošana un uzraudzība. Projektu vadība un īstenošana”, saimes apakšgrupa III, mēnešalgu grupa 10;
   2. Carnikavas vidusskolā amata vietu “Lietvedības vadītājs”, profesijas kods 2422 22, amata grupa 20.3. “Informācijas pārvaldība. Dokumentu pārvaldība”, saimes apakšgrupa IVA, mēnešalgu grupa 9, mēnešalgu 1539 *euro*.
3. Apstiprināt un veikt izmaiņas amata nosaukumā, precizēt algu grupu, mēnešalgu un amata aprakstu, t.sk. izlīdzinot amata vērtību ar citiem līdzīgiem amatiem (1.pielikums):
   1. Ādažu novada sociālajā dienestāamatiem “vecākais sociālais darbinieks”, “vecākais sociālais darbinieks ar ģimenēm un bērniem” un 4 amatiem “sociālais darbinieks ar ģimenēm un bērniem”;
   2. Ādažu novada pašvaldības policijā 5 amatiem “vecākais inspektors”;
   3. Ādažu bibliotēkā un Carnikavas bibliotēkā 4 amatiem “bibliotēku informācijas speciālists”;
   4. PA “Carnikavas komunālserviss” amatam “personāla speciālists” pārdēvēt par amatu “vecākais personāla speciālists”;
   5. Carnikavas Novadpētniecības centrā:
      1. “muzeja projekta vadītājs” pārdēvēt par amatu “vecākais projektu vadītājs novadpētniecības jomā”;
      2. “vecākais speciālists tūrisma jautājumos” pārdēvēt par amatu “vecākais projektu vadītājs tūrismā jomā”.
   6. Centrālās pārvaldesstruktūrvienībās:
      1. Administratīvajā nodaļā amatam “vecākais referents (VPVKAC)”;
      2. Personāla nodaļā amatam “personāla speciālists”;
      3. Sporta nodaļā amatam “peldēšanas instruktors”;
      4. Nekustamā īpašuma nodaļā amatam “nodaļas vadītājs”;
      5. Teritorijas plānošanas nodaļā amatu “teritorijas plānotājs” pārdēvēt par amatu “vecākais teritorijas plānotājs”.
      6. Izglītības un jaunatnes nodaļā amatu “bērnu brīvā laika organizators” pārdēvēt par amatu “jaunatnes darbinieks”.
4. Centrālas pārvaldes Personāla nodaļas vadītājai un pašvaldības iestāžu vadītājiem veikt nepieciešamās darbības darba tiesisko attiecību izbeigšanai, nodibināšanai vai grozīšanai attiecībā uz lēmumā minētajiem amatiem un tajos esošajiem darbiniekiem.
5. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@ - PSN, GRN, ĀNPP, CKS, ĀNSD, ĀNMS, ADN, SPN, IJN, NĪN, TPN, IDR, IDRV - @